অধ্যাপক আনু মুহাম্মদের পর এবার বর্তমান সরকারের পুলিশী বর্বরতার শিকার হলেন জাহাঙ্গীরগর বিশ্ববিদ্যালয়ের সাবেক শিক্ষিকা ও লেখিকা অধ্যাপিকা রেহনুমা আহমেদ। বহুজাতিক কোম্পানি কনোকো ফিলিপসকে সমুদ্রের গ্যাস ব্লক ইজারা প্রতিবাদে গতকাল তেল-গ্যাস-খনিজসম্পদ ও বিদ্যুত-বন্দর রক্ষা জাতীয় কমিটির সমাবেশ শেষে স্মারকলিপি নিয়ে জ্বালানি মন্ত্রণালয়ে যাওয়ার পথে পুলিশ অত্যন্ত নিষ্ঠুরভাবে মিছিলে অংশগ্রহণকারীদের লাঠিপেটা শুরু করে। মিছিলের নারী ও ছাত্রীদের প্রতি পুলিশ ছিল অত্যন্ত মারমুখী। পুলিশের লাটিপেটায় অধ্যাপিকা রেহনুমা আহমেদ গুরুতরভাবে আহত হন। তাঁর মুখমণ্ডল বেয়ে রক্ত ঝরার দৃশ্য আজকের পত্রিকার পাঠকদের হতভম্ব করে দেয়।  জাতীয় স্বার্থ রক্ষার জন্য তারা স্মারকলিপি দিতে গিয়েছিলেন। তারা তথাকথিত হরতাল আহ্বানকারী নন, পিকেটার নন, রাস্তা অবরোধকারী নন- তবু তাদের উপর কেন এই বর্বর আক্রমণ? জাতীয় স্বার্থবিরোধী ট্রানজিট চুক্তি করার পর শেখ হাসিনার সরকার এবার দেশের  প্রাকৃতিক সম্পদ বিদেশীদের হাতে তুলে দেওয়ার জন্য উতলা হয়ে উঠেছেন। অথচ হাসিনা বিরোধী দলে থাকার সময় বড় গলায় তেল-গ্যাস দেশের কাজে লাগানোর কথা বলতেন। খালেদা জিয়ার বিরুদ্ধে গ্যাস-তেল বিদেশীদের কাছে বিক্রি না করার জন্য হুঁশিয়ারি দিতেন।  নারী স্বরাষ্ট্রমন্ত্রী সাহারা খাতুনের পুলিশ একজন নারী অধ্যাপিকা রেহনুমা আহমেদকে রাজপথে লাঠিপেটা করে রক্তাক্ত করেছে। সাহারা এবার কী সাফাই গাইবেন?